Sentenza tal-Qorti Ġenerali (Is-Seba’ Awla) tat-22 ta’ Marzu 2017 – Haswani vs Il-Kunsill
(Kawża T-231/15)
“Politika estera u ta’ sigurtà komuni – Miżuri restrittivi meħuda kontra s-Sirja – Iffriżar ta’ fondi – Adattament tar-rikors – Obbligu ta’ motivazzjoni – Drittijiet ta’ difiża – Żball ta’ evalwazzjoni – Proporzjonalità – Responsabbiltà mhux kuntrattwali”
1.      Unjoni Ewropea: – Stħarriġ ġudizzjarju tal-legalità tal-atti tal-istituzzjonijiet – Miżuri restrittivi kontra s-Sirja – Portata tal-istħarriġ
(Karta tad-Drittijiet Fundamentali tal-Unjoni Ewropea, Artikolu 47; Deċiżjonijiet tal-Kunsill 2015/383/PESK u 2015/837/PESK; Regolamenti tal-Kunsill Nru 2015/375 u Nru 2015/828)
(ara l-punt 58)
2.      Politika estera u ta’ sigurtà komuni – Miżuri restrittivi kontra s-Sirja – Iffriżar ta’ fondi u riżorsi ekonomiċi – Rikors għal annullament ta’ persuna li tibbenefika mill-politika adottata mir-reġim Sirjan milquta minn deċiżjoni ta’ ffriżar ta’ fondi – Tqassim tal-oneru tal-prova – Deċiżjoni bbażata fuq sensiela ta’ indizji – Ammissibbiltà – Kundizzjonijiet
(Artikolu 296 TFUE; Deċiżjonijiet tal-Kunsill 2015/383/PESK u 2015/837/PESK; Regolamenti tal-Kunsill 2015/375 u 2015/828)
(ara l-punti 59-61)
3.      Rikors għal annullament – Sentenza ta’ annullament – Effetti – Annullament parzjali ta’ żewġ regolamenti u ta’ żewġ deċiżjonijiet li jirrigwardaw l-adozzjoni ta’ miżuri restrittivi kontra s-Sirja – Dħul fis-seħħ tal-annullament tar-Regolamenti mal-iskadenza tat-terminu ta’ appell jew maċ-ċħid tiegħu – Nuqqas ta’ applikazzjoni ta’ dan it-terminu mad-dħul fis-seħħ tal-annullament tad-deċiżjonijiet
(it-tieni paragrafu tal-Artikolu 264 TFUE; Deċiżjonijiet tal-Kunsill 2015/383/PESK u 2015/837/PESK; Regolamenti tal-Kunsill 2015/375 u 2015/828)
(ara l-punti 77-80)
4.      Responsabbiltà mhux kuntrattwali – Kundizzjonijiet – Dannu reali u ċert – Oneru tal-prova – Dannu li jirriżulta mill-ksur tar-reputazzjoni u mit-telf ta’ dħul ekonomiku mal-iskrizzjoni tal-isem fil-listi ta’ persuni li għalihom japplikaw miżuri restrittivi – Kundizzjoni mhux sodisfatta
(it-tieni paragrafu tal-Artikolu 340 TFUE; Deċiżjonijiet tal-Kunsill 2015/383/PESK u 2015/837/PESK; Regolamenti tal-Kunsill 2015/375 u 2015/828)
(ara l-punti 86-89)
Suġġett
Minn naħa, talba abbażi tal-Artikolu 263 TFUE u intiża għall-annullament tad-Deċiżjoni ta’ Implimentazzjoni tal-Kunsill (PESK) 2015/383, tas-6 ta’ Marzu 2015, li timplimenta d-Deċiżjoni 2013/255/PESK dwar miżuri restrittivi kontra s-Sirja (ĠU 2015, L 64, p. 41), tar-Regolament ta’ Implimentazzjoni tal-Kunsill (UE) 2015/375 tas-6 ta’ Marzu 2015, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2015, L 64, p. 10), tad-Deċiżjoni tal-Kunsill (PESK) 2015/837, tat-28 ta’ Mejju 2015, li temenda d-Deċiżjoni 2013/255/PESK dwar miżuri restrittivi kontra s-Sirja (ĠU 2015, L 132, p. 82), tar-Regolament ta’ Implimentazzjoni tal-Kunsill (UE) 2015/828, tat-28 ta’ Mejju 2015, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2015, L 132, p. 3), tad-Deċiżjoni tal-Kunsill (PESK) 2016/850, tas-27 ta’ Mejju 2016, li temenda d-Deċiżjoni 2013/255/PESK dwar miżuri restrittivi kontra s-Sirja (ĠU 2016, L 141, p. 125), u tar-Regolament ta’ Implimentazzjoni tal-Kunsill (UE) 2016/840, tas-27 ta’ Mejju 2016, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2016, L 141, p. 30), sa fejn dawn l-atti jikkonċernaw lir-rikorrent u, min-naħa l-oħra, talba abbażi tal-Artikolu 268 TFUE u intiża għal kumpens għad-dannu li r-rikorrent allegatament sofra minħabba dawn l-atti.
Dispożittiv
1)
It-talba għall-annullament tad-Deċiżjoni tal-Kunsill (PESK) 2016/850, tas-27 ta’ Mejju 2016, li temenda d-Deċiżjoni 2013/255/PESK dwar miżuri restrittivi kontra s-Sirja, u tar-Regolament ta’ Implimentazzjoni tal-Kunsill (UE) 2016/840, tas-27 ta’ Mejju 2016, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, hija miċħuda bħala inammissibbli.
2)
Id-Deċiżjoni ta’ Implimentazzjoni tal-Kunsill (PESK) 2015/383, tas-6 ta’ Marzu 2015, li timplimenta d-Deċiżjoni 2013/255/PESK dwar miżuri restrittivi kontra s-Sirja, ir-Regolament ta’ Implimentazzjoni tal-Kunsill (UE) 2015/375 tas-6 ta’ Marzu 2015, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, id-Deċiżjoni tal-Kunsill (PESK) 2015/837, tat-28 ta’ Mejju 2015, li temenda d-Deċiżjoni 2013/255/PESK dwar miżuri restrittivi kontra s-Sirja, u r-Regolament ta’ Implimentazzjoni tal-Kunsill (UE) 2015/828, tat-28 ta’ Mejju 2015, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, huma annullati, sa fejn dawn jikkonċernaw lil George Haswani.
3)
It-talba għad-danni mressqa minn G. Haswani hija miċħuda.
4)
Il-Kunsill tal-Unjoni Ewropea għandu jbati, minbarra l-ispejjeż tiegħu relatati mat-talbiet għal annullament tad-Deċiżjoni ta’ Implimentazzjoni 2015/383, tar-Regolament ta’ Implimentazzjoni 2015/375, tad-Deċiżjoni 2015/837 u tar-Regolament ta’ Implimentazzjoni 2015/828 ippreżentati minn G. Haswani, terz mill-ispejjeż esposti minn G. Haswani b’rabta ma’ dawn it-talbiet.
5)
G. Haswani għandu jbati, minbarra l-ispejjeż tiegħu relatati mat-talbiet għal annullament tad-Deċiżjoni 2016/850 u tar-Regolament ta’ Implimentazzjoni 2016/840 kif ukoll mat-talba għad-danni tiegħu, żewġ terzi mill-ispejjeż esposti mill-Kunsill b’rabta ma’ dawn it-talbiet.
6)
Il-Kummissjoni Ewropea għandha tbati l-ispejjeż tagħha.